钦定古今图书集成/明伦汇编/闺媛典/第047卷 > 谭友妻董氏
## 钦定古今图书集成/明伦汇编/闺媛典/第047卷 > 谭友妻董氏

按《饶州府志》：“董氏，谭友妻，有美色。红巾乱，友父母兄
弟俱遭害，董葬之归梁山，有土渠带申士造其家，欲
污之，董曰：‘吾故家子，义不受辱。长者必欲得我，择良
日具礼乃可’。”时母柩在堂，明日具祭毕，丛薪于柩，纵
火焚室。火炽，哭曰：“天苍苍兮，不吾家造；地茫茫兮，不
吾身容，不造不容，托乎火以相从。”两手牵二女入烈
“焰死。”